Publication: Magyar Közlöny
Issue: MK-2009-189 (Year: 2009, Number: 189)
Era: 2004-2010
Section: (2) A közösségi vámjog végrehajtásáról szóló 2003. évi CXXVI. törvény 1. §-a a következõ (4) bekezdéssel egészül ki:
Paragraph Index: 1746

(2) A közösségi vámjog végrehajtásáról szóló 2003. évi CXXVI. törvény 1. §-a a következõ (4) bekezdéssel egészül ki: „(4) A (3) bekezdés 3. pont a) és b) pontjában meghatározott, az állami adóhatóságnál nyilvántartott adótartozás adatait a vámhatóság közvetlenül kéri meg az állami adóhatóságtól, illetõleg az ügyfél cégjegyzékadatokról nyilvántartást vezetõ cégbíróságtól, amennyiben a megbízható vámadós feltételeinek igazolása során az ügyfél ezeket az adatokat nem igazolta. A felsorolt feltételek fennállását – a vámhatósági adatok és az ügyfél kérelmére más hatóságtól bekért adatok, illetve a vámkódex 5a. Cikke szerinti engedélyezett gazdálkodó státusszal rendelkezõk kivételével – az illetékes vámszervnél a kérelmezõnek évente igazolnia kell. A vámhatóság a feltételek meglétét folyamatosan, illetve bármikor vizsgálhatja. A megbízható vámadós személyre vonatkozó feltételeket az EK végrehajtási rendelet 14a. Cikk a) és c) pontjaiban meghatározott AEO-tanúsítvánnyal rendelkezõ személyeknél a tanúsítvány kiadása, illetve az EK végrehajtási rendelet 14q. Cikk (5) bekezdése szerinti újbóli értékelése során együtt vizsgálja a vámhatóság. A feltételek fennállását az AEO-tanúsítványra vonatkozó szabályok szerint kell igazolni.”

Source: https://magyarkozlony.hu/hivatalos-lapok/362ecb0a7b03eed9e42bea8078ddf4f6f494e68c/dokumentumok/7b0115f66ab7f5ae4f0511a2d34822db7330ad61/letoltes